CELEX: 62012TA0552
Language: mt
Date: 2013-11-12 00:00:00
Title: Kawża T-552/12: Sentenza tal-Qorti Ġenerali tat- 12 ta’ Novembru 2013 — North Drilling vs Il-Kunsill ( “Politika barranija u ta’ sigurtà komuni — Miżuri restrittivi meħuda kontra l-Iran sabiex tiġi evitata l-proliferazzjoni nukleari — Iffriżar ta’ fondi — Żball ta’ fatt — Modulazzjoni ratione temporis tal-effetti ta’ annullament” )

21.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 377/14
            
         Sentenza tal-Qorti Ġenerali tat-12 ta’ Novembru 2013 — North Drilling vs Il-Kunsill
   (Kawża T-552/12) (1)
   
   (Politika barranija u ta’ sigurtà komuni - Miżuri restrittivi meħuda kontra l-Iran sabiex tiġi evitata l-proliferazzjoni nukleari - Iffriżar ta’ fondi - Żball ta’ fatt - Modulazzjoni ratione temporis tal-effetti ta’ annullament)
   2013/C 377/33
   Lingwa tal-kawża: l-Ispanjol
   
      Partijiet
   
   
      Rikorrenti: North Drilling Co. (Teheran, l-Iran) (rappreżentanti: J. Viñals Camallonga, L. Barriola Urruticoechea u J. Iriarte Ángel, avukati)
   
      Konvenut: Il-Kunsill tal-Unjoni Ewropea (rappreżentanti: M. Bishop u A. De Elera, aġenti)
   
      Suġġett
   
   Talba għall-annullament, minn naħa, tad-Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 282, p. 58), u, min-naħa l-oħra, tar-Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 282, p. 16), sa fejn dawn l-atti jikkonċernaw lir-rikorrenti.
   
      Dispożittiv
   
   
               (1)
            
            
               Id-Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran, hija annullata sa fejn din inkludiet lil North Drilling Co. fl-Anness II tad-Deċiżjoni tal-Kunsill 2010/413/PESK, tas-26 ta’ Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK.
            
         
               (2)
            
            
               Ir-Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran, huwa annullat sa fejn dan inkluda lil North Drilling fl-Anness IX tar-Regolament tal-Kunsill (UE) Nru 267/2012, tat-23 ta’ Marzu 2012, dwar miżuri restrittivi kontra l-Iran u […] li jħassar ir-Regolament (UE) Nru 961/2010.
            
         
               (3)
            
            
               L-Anness IX tar-Regolament Nru 267/2012 huwa annullat sa fejn dan jikkonċerna lil North Drilling.
            
         
               (4)
            
            
               L-effetti tad-Deċiżjoni 2010/413, kif emendata bid-Deċiżjoni 2012/635, għandhom jinżammu fir-rigward ta’ North Drilling, mid-dħul fis-seħħ tagħha, fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea, sad-dħul fis-seħħ tal-annullament parzjali tar-Regolament Nru 267/2012.
            
         
               (5)
            
            
               Il-Kunsill tal-Unjoni Ewropea għandu jbati, minbarra l-ispejjeż tiegħu, dawk sostnuti minn North Drilling, fil-kuntest ta’ din l-istanza u tal-proċedura għal miżuri provviżorji.
            
         
      (1)  ĠU C 46, 16.02.2013.